Anfinsenov kafez
U molekulskoj biologiji, Anfinsenov kafez je model za presavijanje proteina u nekim ćelijama, za poboljšanje brzine proizvodnje i prinosa tačnih proizvoda. Prostor u ćeliji je uglavnom ograničen, a proces savijanja proteina može se prekinuti ili modificirati ako zaluta preblizu vanjskim silama dok je još uvijek u procesu formiranja. Još gore, neformirane molekule mogu početi nekontrolirano da se agregiraju, što potencijalno može rezultirati bolešću kao što je Alzheimerova. Da bi to spriječile, neke ćelije će zatvoriti aktivno savijajuće proteine unutar jednog ili više šaperona, formirajući oko njih "kafez", koji će ih zaštititi tokom njihove transformacije. Ovi kafezi mogu poslužiti i za izolaciju nepravilno formiranih proteina koji inače mogu uticati na druge procese ako im je dopušteno slobodno plutanje. Model je imenovan po Christianu B. Anfinsenu, koji je prvi pokazao in vitro da će se čisti denaturirani proteini ponekad spontano presavijati, bez izvora energije.